open-index/open-wikipedia-markdown huggingface dataset:
Cuello volcanico

Un **cuello volcanico** ye un releu volcanico residual en forma de punta de grans dimensions. Corresponde a una anterior chaminera volcanica on ha solidificato a lava a la fin d'una erupción y que dimpués a erosión d'o cono volcanico ha feito que se pueda veyer dende fuera. Esta estructura de roca volcanica resiste millor a la erosión que os materials d'echección que la rodeyan, y una vegata que o cono ye erosionato de tot queda como agulla, que ye a sola reliquia d'o cono desapareixito.
 
## Eixemplos de cuello volcanico
* O Pico Anayet, a man de Canfrán y Sallent de Galligo.
* O dent de la Rancune, en a val de Chaudefour, en o macizo d'os monts Dore en Auvernia, 
* L'Hohentwiel, no guaire luent d'o Laco de Gostanza.
* O cuello de Sceautres, en o Coiron en Ardecha.
* O roc St Jean, en l'aldeya La Roche à Alba-la-Romaine en Ardecha.
* A Église Saint-Michel d'Aiguilhey a villa medieval d'o Puy en Velay son construitos sobre dos cuellos deseparatos cualques centenars de metros l'un de l'atro

## Bibliografía
* Pascal Richet, *Guide des volcans de France.* Ed. du BRGM et Belin, col·l. Guides savants, 2003, 427 p
* J.-M. Bardintzeff: *Volcanologie.* Ed. Dunod, 1988, 284 p.
Adiguesia

A **Republica d'Adiguesia** (Республика Адыгея  en ruso; Адыгэ Республик en adigueso) ye una republica d'a Federación rusa situata al nort d'o Caucas.

A suya población ye de 440.327 habitants (2011), en una superficie de 7.600 km², con una densidat de población de 56,5 hab./km².

A capital d'a Republica ye a ciudat de Maikop.

## Población por etnias y nacionalidaz
D'alcuerdo con o censo ruso de l'anyo 2002 os rusos etnicos son o 64,5 % d'a población, o 24,2 % adigués (circasians), o 3,4 % armenios y o 2 % ucraineses.

## Vinclos externos

* Web oficial d'Adiguesia (En ruso).
Griego antigo

O **griego antigo** (en griego *Ἀρχαία Ἑλληνική*) ye una fase u etapa de l'idioma griego que incluye o griego arcaico (entre os sieglos IX aC y VI aC), o griego clasico (sieglos V aC y IV aC), o griego helenistico (dende o sieglo III aC dica o sieglo VI), precedito por o griego micenico y succedito por o griego bizantín.

O griego helenistico ye tamién conoixito como *[[koiné]]* y, por haber-se feito una traducción d'a biblia a esta etapa d'o griego, tamién ye dito griego biblico. Antes d'a *koiné* o griego d'os periodos clasico y arcaico yera esminglanato en diferents parlas y/u dialectos locals.
Griego atico

O **griego clasico** u **atico** ye l'antiga parla de l'Atica y a suya principal ciudat Atenas, y a variant con mes prestichio d'o griego antigo. Prenió muita importancia y difusión como consecuencia d'a importancia politica, economica y cultural que tenió Atenas. Dimpués de perder importancia politica Atenas a parla atica continó tenendo importancia como lenguache comercial y de transmisión de cultura, y en tiempos d'Aleixandre lo Gran s'imposó como luenga d'os negocios y de l'administración. Entre as antigas parlas griegas ye a mes similar a lo griego que se parlaría sieglos dimpués (griego helenistico, seguiu por o griego bizantín, pa dimpués evolucionar a lo griego moderno), y a forma estándard que s'estudia en as clases de "griego antigo" u "clasico".

En tiempos d'os reinos helenisticos a parla atica perdió belunas d'as suyas caracteristicas distintivas a lo mesmo tiempo que atras parlas griegas s'homocheizoron con a parla atica u simplament desapareixioron, creyando-se una *[[koiné]]* u "griego helenistico".

Beluns d'os prefixos d'as luengas neolatinas u d'atras luengas occidentals son en o suyo orichen preposicions d'o griego clasico.
* As preposicions de chenitivo *anti* ("contra"), *apo* ("dende", "pa"), *eks* ("fuera de", *pro* ("debant").
* As preposicions d'acusativo y chenitivo *dia* ("a traviés de"), *kata* ("de chos de", "de baixo de"), *hyper* ("sobre", pareixito a l'alemán *über*), *meta* ("entre"). 
* As preposicions de chenitivo, acusativo y dativo: *amphi* ("en relación a"), *epi* ("sobre", "en a superficie de"), *peri* ("arredol de"), *pros* ("a cantos de"), *hypo* ("baixo", "de chos", como en latín "sub").
Carelia

A **Republica de Carelia** (Респу́блика Каре́лия  en ruso; Karjalan Tazavalda en carelián; Karjalan tasavalta en vepso; Karjalan Tazovaldkund en finés) ye una republica d'a Federación rusa.

A suya población ye de 645.205 habitants (2010), en una superficie de 172.400 km², con una densidat de población de 3,74 hab./km².

A capital d'a Republica ye a ciudat de Petrozavodsk.

## Población por etnias y nacionalidaz
D'alcuerdo con o censo ruso de l'anyo 2002 os rusos etnicos son mes d'o 76,6% d'a población, os carelians etnicos o 9,2 %, os belarrusos o 5,3 %, os ucraineses o 2,7 %, os finlandeses o 2,0 %, os vepsos o 0,7 %, y atros grupos etnicos menos d'o 0,5 %. 4,886 personas no indicoron a suya nacionaliat etnica en o censo, representando o 0,7 %.

## Personalidaz naixidas de Carelia
* Gennady Shpalikov (1937-1974), poeta, director cinematografico y guionista sovietico.

## Vinclos externos

* Web oficial de Carelia (En ruso, finés y anglés).
Mercau dos Lavradores

O **Mercau dos Lavradores** (en portugués *Mercado dos Lavradores*) ye un edificio historico situato en o centro d'a ciudat de Funchal, en Madeira. Ye una obra que conserva as caracteristicas de l'arquitectura tradicional d'o Estado Novo'', en un estilo que oscila entre l'Art Déco d'os anyos 1930 y o Modernismo.

## Historia
O Mercado dos Lavradores fue inaugurato o 25 de noviembre de 1940, estando un prochecto arquitectonico d'Edmundo Tavares. Ye, tamién, una d'as obras de referencia d'o periodo d'o Gubierno d'a cambra municipal de Fernão de Ornelas.

## Caracteristicas
O mercau tien un aria cubierta de 9.600 m². A decoración en a dentrata prencipal y, tamién, en l'interior ye feita por cuantos panels de recholas, pintatas con temas rechionals por João Rodrigues, y producitas en a fabrica de Loiça de Sacavém.

Un atra caracteristica y o trache tradicional y folclorico madeirense de muitas vendedoras, pleno de colors vivas.

## Galeria

Imachen:Market funchal hg.jpg|Puestos de fruitas a o aire libre en l'interior.
Imachen:Mercado_dos_Lavradores,_Madeira_(16587278615).jpg|Puestos de fruitas.
Imachen:Trh.JPG|Fruitas y atros articlos rechionals.
Imachen:Mercado dos Lavradores.JPG|Interior.
Imachen:Madeira Markt in Funchal 4.JPG|Piso superior.
Imachen:Madeira Markt in Funchal.JPG|Puesto de peixes.
Imachen:Funchal, Mercado dos Lavradores - Azulejo panel of Mercado de São Pedro by João Rodrigues (Fonte da Leda e o Cisne).jpg|Recholas en a dentrata d'o Mercau.
Imachen:Funchal, Mercado dos Lavradores - Azulejo panel of Mercado de São Pedro by João Rodrigues (Tuna).jpg|Recholas en o Mercau.
Imachen:Funchal, Christmas decorations, Mercado dos Lavradores 1.jpg|Luces de Navidat.


## Vinclos externos

*  Turismo da Madeira - O Mercado dos Lavradores
Cabo Girão

O **cabo Girão** se situa en a isla de Madeira, a l'ueste de Funchal. Ye un cinglo cuasi vertical con 580 m d'altaria que suposa una magnifica anvista enta a mar, enta Câmara de Lobos y enta Funchal, razón por a que ye un puesto muit vesitato. Ye un d'os cinglos mas altos d'Europa.

Dica 2003, anyo en que se i construyió un ascensor, os campos situatos en o fundo d'o cinglo nomás yeran accesibles por barco.
Calmuquia

A **Republica de Calmuquia** (Республика Калмыкия  en ruso; Хальмг Таңһч en calmuco) ye una republica d'a Federación rusa situata a o nort d'o Caucas.

A suya población ye de 289.464 habitants (2010), en una superficie de 76.100 km², con una densidat de población de 3,84 hab./km².

A capital d'a Republica ye a ciudat de Elista.

## Poblacion por etnias y nacionalidaz
Seguntes o censo ruso de l'anyo 2002 os calmucos son o 53,3 %, os rusos o 33,6 %, os darchins o 2,5 %, os chechens o 2 %, os cazacos o 1,7 %, atros pueblos turquicos o 1,1 %, os ucraineses o 0,9 %, os avaros o 0,8 % y os alemans d'a Volga o 0,6 %.

## Vinclos externos

* Web oficial de Calmuquia (En ruso).
Buriatia

A **Republica de Buriatia** (Республика Бурятия  en ruso; Буряад Улас en buriat) ye una republica d'a Federación rusa situata a o sud d'o Siberia.

A suya población ye de 972.658 habitants (2010), en una superficie de 351.300 km², con una densidat de población de 2,77 hab./km².

A capital d'a Republica ye a ciudat de Ulán-Udé.

## Población por etnias y nacionalidaz
D'alcuerdo con o Censo ruso de 2002, os rusos etnicos representan mes de dos tercios d'a población d'a republica, os buriatos etnicos son minoritarios con o 27.8%. Atros grupos etnicos son os ucraineses con un 1 %, os tartaros con o 0.8 %, os soyoz con o 0,3 % y os evenks con o 0,2 %.

## Vinclos externos

* Web oficial de Buriatia (En ruso, buriat y anglés).
Imperio de Corasmia

L**'Imperio de Corasmia** estió un estato creyato en Corasmia en a Edat Meya por una clase dirichent militar d'orichen turquico. Os suyos dirichents prenioron o títol de xah.

En l'anyo 1077 Corasmia cayó en mans de Anush Tigin Gharchai, un antigo esclavo turquico d'os soldans selchuquís. En l'anyo 1141 os Kara Khitai vencioron a los selchuquís en a Batalla de Qatwan y o nieto d'Anus Tigin Gharcha Ala ad-Din Atsiz se convertió en vasallo d'os Kara Khitai.

A decadencia d'os Kara Khitai y d'os guridas permitió a Alá ad-Din Muhamad fer creixer l'imperio dende l'anyo 1200, prenendo o control d'a part oriental d'Irán, Afganistán y Transoxiana. En o suyo apocheu os xahes de Corasmia plegoron a controlar Caixmir y part d'o Pamir. L'exercito yera formato en gran part por cumans.

En l'anyo 1218 o gobernador d'a ciudat d'Otrar fació executar a embaixadors de l'Imperio Mongol, acusatos d'espionache y en os anyos 1219 y 1220 l'exercito mongol de Chinguis Khan devastó Corasmia. O xah Alá ad-Din Muhammad se refuchió en una isla d'a Mar Caspia on murió. As tropas se reagruporon, o suyo fillo Chalal ad-Din Mingburnu prebó de recuperar o poder pero no podió retener Persia, que invadioron o mongols. Prebó de prener o poder d'Azerbaichán y de países d'a redolata, pero morió en 1231 en Diyarbakir.

Os seguidors Chalal ad-Din Mingburnu encara sobrevivioron bel tiempo como mercenarios en o norte d'Iraq bel tiempo, denominando-sen *khwarezmiyya*. Os ayyubís los logoron, y plegoron a combatir contra os cruzatos. Os zaguers *khwarezmiyya* se convertioron en mamelucos en Echipto.

## Mencions en fuents aragonesas
Os mamelucos *khwarezmiyya* son mencionatos en "La Flor de las Ystorias d'Orient" como *corasins*. O Imperio de Corasmia ye mencionato en La Flor de las Ystorias d'Orient como *Corassina*, *Corasina* u *Corasine*, baixo o títol "Del Regno de Corasina":

Tamién parlan de Corasmia en o "Libro d'as Marabillas d'o Mundo", retransmitindo informacions anteriors, pero lo nombran como de *Corasme*:

## Bibliografía
* Jean Sellier. *Atlas de los pueblos del Asia Meridional y Oriental*. Acento Editorial.
* Jean Sellier y André Sellier. *Atlas de los pueblos de Oriente*. Acento Editorial''.
Ferraina

A **ferraina** ye una especie de planta u una mezcla de plantas, cautivatas por as suyas parz vechetativas (fuellas, tallos y eventualment radices), con a exclusión d'os fruitos y as simients, que son emplegatas en estato fresco y son conservatas por un regular secando-las pa alimentar os animals d'a ganadería (o vacumen, o crabamen, os tocins, as anedas, as aucas, os conillos y belatros).

## Etimolochía y significato
En l'Alto Aragón *ferraina* fa referencia sobre tot a lo segal, menos a sobén a lo trigo. Manimenos en os ferrainals altoaragoneses tamién se deixa creixer leguminosas como a esparceta, a beza y l'alfalz, necesarios pa aportar mes proteínas vechetals. En atros idiomas vecins como o catalán u o francés consideran a cualques leguminosas tamién clarament como ferraina y, denominando-las *farratge* y *fourrage* respectivament. En o catalán occidental d'o Guadalop-Mezquín trobamos *ferratja* con o significato d'hordio dallato encara verde.

A parola aragonesa *ferraina* y os suyos cognatos en idiomas vecins son claros derivatos d'o latín *farrāgo, -agĭnis*, con a terminación -aina propia de fitonimos, que significa 'simient pa o bestiar', y que deriva de *far*, *farris* ("trigo"). Con tot y con ixo, no se considera que as simients faigan part d'a ferraina, que fan part d'o prenso. En benasqués se diz *farraya* a l'igual que en o catalán pallarés d'as vals de Cardós, Ferrera y Àneu encara que se diga parolas como *[[borraina]]* y *[[plantaina]]*, y se relaciona con o toponimo *Farrai* de Gabás. En o "*[[Fuero romanz de Teruel]]*" se troba as variants *ferragen* u *ferrage* (ye dicir *ferrachen* u *ferrache*):

Os campos on bi ha ferraina son os ferrainals u ferranyals, parola ya documentata con muitas variants entre os elementos romances aragoneses presents en o latín medieval d'os sieglos XI y XII y en a *[[scripta aragonesa]]* de tot Aragón, y que ye present en a toponimia y microtoponimia catalana-aragonesa (*[[Freginals]]*).

## Composición

Por un regular o que s'entiende por ferraina en tot o mundo lo constituyen plantas herbacias, sobre tot graminias, y secundariament leguminosas.

En Europa y en Estaus Unius d'America, as ferrainas que dan a los animals remugadors son a sobén cautivatas en forma de pratos permanents u temporals. O consumo de ferraina se fa alavez dreitament por pasturache (*a dient*), cuan a estación de creiximiento d'a hierba. Tamién se puet distribuir a los animals estabulatos.

## Veyer tamién
*Feno
*Alfalz
*Bellueca
*Palla
*Ferrainal
*Pastura

## Referencias

## Bibliografía
*Chesús Casaus Parrilla y Pascual Miguel Ballestín: *Dizionario de terminos cheograficos*. 2008 Ainas. Gara d'Edizions.
Formación y Orientación Laboral

A **Formación y Orientación Laboral** (a sobén se diz con l'abreviatura **FOL**) ye una especialidat d'o profesorau de secundaria que imparte a suya docencia en os ciclos de FP (Formación Profesional) y tamién en os PCPI (Programas de Cualificación Profesional Inicial).

As asignaturas, que en FP se dicen "modulos profesionals", que imparten os profesors d'esta especialidat son: FOL (Formación y Orientación Laboral) con una carga lectiva de 65 horas a l'anyo, RET (Relacions en l'Entorno de Treballo) con carga lectiva de 65 horas y AGCE (Administración, Chestión y Comercialización d'una Michana Empresa) con carga lectiva de 96 horas. Este tarabidau que correspondeba a os curriculums feitos per a LOGSE ha cambiau dende l'anyada de 2009, con l'aplicación d'a LOE, asinas dende alavez ixes modulos funeixen y a carga curricular d'esta especialidat ye: FOL (Formación y Orientación Laboral) con una carga lectiva de 96 horas a l'anyo, EIE (Intepresa y Iniciativa Empresarial) con una carga lectiva de 65 horas. Dispaeix RET.

A función d'estes modulos transversals va endrezada a aduyar a os estudiants a prender concencia d'o suyo papel drento d'as intepresas, en primerías FOL enfocau a os estudiants que puedan treballar ta otri, conoixendo o dreito laboral, as prestacions socials, a prevención de risgos laborals y os mecanismos d'inserción laboral, y per atro EIE enfocau a os estudiants que puedan u tiengan a coticia de treballar per cuenta propia, fendo de l'autoemplego a suya forma d'acceso a o mundo laboral.

Os nuevo curriculums y a nueva normativa de certificaus de profesionalidat, incorporan a equiparación de o curso basico de prevención de risgos laborals de 30 horas, replegau en o Reglamento de Servicios de Prevención, con o bloque de prevención de o módulo FOL.

Estos modulos s'imparten en toz os ciclos de grau meyo y superior de todas as familias profesionals. Con os nuevos curriculums, existe a posibilidat de convalidación.

En a formación profesional inicial, PCPI, o profesor de FOL imparte un modulo con una carga lectiva de 65 horas a l'anyo, ye dicir 2 horas per semana, que se diz Formación Emprendedora y Laboral, con nocions inicials de dreito laboral, inserción laboral y prevención de risgos.

Ta estar profesor d'esta especialidad se desiche una licenciatura, pero a normativa declara cualques titulacions de diplomatura equivalents a efectos de docencia: Treballo Social, Relacions Laborals y Empresarials.
Batalla d'Annual

A **batalla d'Annual**, mas conoixida como "ixarrota d'Annual" u "desenfín d'Annual", estió una gran redota d'as tropas de l'exercito espanyol en 1921 que baixo o mandato de o cheneral Manuel Fernandez Silvestre heban empecipiau a ixamplar a conquista territorial en o norte de Marruecos, que heba estau troixau entre Espanya y Francia, quedando-se os franceses o sud y deixando a o reino d'Espanya o norte, a zona conoixida como o Rif. Os enfrontinamientos fuon conoixius en mas d'una decada como guerra d'o Rif.

Espanya yera escarmenada per a perdida d'as colonias de Cuba, Puerto Rico, Filipinas y as islas Marianas y esta feta en o norte de Marruecos yera un mecanismo de compensación politica ta aconhortar-se d'ixas perdidas de zaguerías d'o sieglo XIX.

A derrota que s'escaició en o mandato de Alifonso XIII fació una grieu crisi politica y social que entre atras cosas dio lugar a o golpe d'estau de Miguel Primo de Rivera.

En 1920 o cheneral Manuel F. Silvestre prenió posesión de o cargo de Comandant Cheneral de Melilla y decidió de comencipiar a risgosa conquista d'o Rif, con poca coticia, infravalurando o poder y a rasmia de os rifenyos y contando con un exercito espanyol formau por reclutas que no heban luitau nunca, tropas regulars marroquinas que se les podeba entrefilar poca fidelidat y un material militar y d'intendencia, viellos y estrafallaus.

Malas que heba acupau parte de o territorio d'o Rif y sin parar guaire cuenta de poder esfender a retraguarda y sin contar cuasi sin suministros ni coticia ta l'augua potable, tenió que viyer-se debant d'un exercito sublevau baixo o mando de Abd el Krim. Viyendo que no podeban esfender-se decidión de retirar-se enta Melilla que yera a mas de 140&nbsp;km d'Annual. En bel meyo d'o camín i heba fuertes en os que s'iba a ir apoyando.

Pero tot lo largo d'o camín os rifenyos d'Abd el Krim, los enristión, de tal traza que lo que yera una retirada ordenada se convirtió en una fuyida en desbandada. Os rifenyos crabutón en o camín cuasi 4.000 soldaus espanyols. Y atros tantos fuon asasinaus dimpués de rendir-se en as guarnicions de Mont Arruit, Igueriben, Nador, Izumar y Talilit. Nomás 492 estión presoners y 18 meses dimpués escambiaus por un rescate que pagó l'empresario espanyol Horacio Echevarrieta.

L'"informe Picasso" en 1921, encargau por o rei Alifonso XIII plega en a conclusión que estión arredol de 12.000 os soldaus muertos en ixa ixarrota. Encara que investigacions posteriors como Juan Pando y Miguel Francisco los reducen a 7.000.

En tot caso, a ixarrota d'Annual estió a zaguera feta colonialista espanyola y una d'as prencipals causas d'o golpe d'estau de Primo de Rivera.

## Vinclos externos
Rifenyos

Os **rifenyos** (en rifenyo *irifiyyen*) son os habitants berbers d'o Rif (Marruecos), tradicionalment organizato en tribus con un modo de vida sedentario d'agricultura mediterrania. Os rifenyos charran una luenga berber (o rifenyo) y l'arabe y son de relichión musulmana sunní. Conoixioron un breu periodo d'independencia a principios d'o sieglo XX con a formación d'a Republica d'o Rif. A emigración de fins d'o sieglo XX los ha levato a diferents países d'Europa Occidental. A suya población total s'estima entre 4,730,000 y 6,630,000 individuos.

## Modo de vida
Bi ha una agricultura de tipo mediterranio con cautivos d'ordio, trigo, olivera, almendrera, figuera.

S'espleitan tamién os recursos forestales como l'alcornoc.

## Antropolochía biolochica

Os rifenyos presentan un relativament alto porcentache de pigmentacions claras: uellos verdes, uellos azuls, blondismo (pelo royo dorato), y rutilismo (pero soro), superando a las proporcions d'estos caracters observables en o sud d'Europa. En l'antropolochía racial clasica plegoron a etiquetar-los chunto con os berbers de d'Atlas marroquín y os aurebas como "berbers royos" u dica "nordicos". Manimenos en atros caracters no se diferencian guaire d'atras poblacions nordafricanas.

## Luenga

Os rifenyos orientals conservan relativament bien l'uso d'o berber rifenyo, y tamién lo charran os que emigoron a Melilla. L'idioma rifenyo ye dito *tarifit* u *xelha*, esta zaguera una denominación presa d'os berbers xluhes d'o sud-ueste de Marruecos.

Os rifenyos occidentals s'arabizoron por a presencia d'os musulmans andaluces que fuyoron d'o Reino de Granada y fundoron Tetuán. Encara a fins d'o sieglo XX part d'os rifenyos occidentals gomaras d'a Val de Lau u *Ouad Laou* a man de Chechaouen charraban una parla berber diferent d'o rifenyo oriental dita gomara; no se sabe con seguridat si encara se charra.

## Referencias
Giacomo Matteotti

**Giacomo Matteotti** estió un politico socialista italiano, naixito en Fratta Polesine (provincia de Rovigo) o 22 de mayo de 1885 y muerto en Roma l'11 de chunio de 1924.

Estió o lider d'o Partito Socialista Unitario en a Cambra d'os Deputatos dica o suyo asasinato por o rechimen faixista d'o dictador Benito Mussolini l'11 de chunio de 1924.

## Referencias

## Vinclos externos
Embaixada d'Espanya en Andorra

A **embaixada d'Espanya en Andorra** ye o recinto prencipal d'a misión diplomatica d'Espanya en Andorra, establida en 1993. A suya seu actual ye en a carrera Prat de la Creu d'a ciudat d'Andorra la Viella.

## Embaixadors

## Vinclos externos
*  Pachina web oficial.

## Referencias
Plantago

As **plantainas** ( (Linné, 1753)), tamién conoixitas como **plantas paixariqueras**, son un chenero de plantas d'a división Magnoliophyta, clase Magnoliopsida, orden Lamiales y familia Plantaginaceae. 

Presentan un porte herbacio y fuellas con una nerviación bien visible en l'envés.

## Fitonimia
Bel autor considera que o fitonimo latín *Plantago* se relaciona con a "planta d'o piet" basando-se en o pareixito d'as nerviacions d'a fuella con os tendons d'o piet.

En aragonés as especies d'este chenero se dicen con una palabra patrimonial derivata de l'acusativo de *plantago*, "plantaina"    
 Imachen:Plantago alpina0.jpg|*[[Plantago alpina]]*   
 Imachen:Plantago_lanceolata_plant.jpg|*[[Plantago lanceolata]]*   
 Imachen:Ribwort 600.jpg |*[[Plantago lanceolata]]*
 Imachen:Plantago nivalis.JPG|*[[Plantago nivalis]]*   
 Imachen:Ribwort flower spike 800.jpg|Flor de *[[Plantago lanceolata]]*  
 Imachen:Plantago coronopus0.jpg|*[[Plantago coronopus]]*   
 Imachen:Plantago-media-stepposa10.jpg|*[[Plantago media stepposa]]*
 Imachen:Plantago-maritima-flowers.JPG|*[[Plantago maritima]]*   
 

## Notas


## Referencias

## Vinclos externos
Maiteak galde egin zautzan

**"Maiteak galde egin zautan"** (en idioma aragonés *A mía aimada me preguntó*) ye una canción popular d'o País Basco.

## Lletra

## Vinclos externos
*  Ascuitar version d'o cantautor donostiarra Imanol 
*  Ascuitar version d'o cantaire d'Iparralde, Imanol Martinikorena 
*  Ascuitar version d'o grupo de folk Oskorri
Kapitain pilotu

**"Kapitain pilotu"** (en aragonés *Capitan Piloto*), popularment conoixita por o títol de **"Ni naiz kapitain pilotu"** (en aragonés *Yo soi capitán piloto*) ye una canción popular *arrantzale* o marinera d'o Pais Basco.

Canción cantata por os *arrantzales* ("pescataires") mientres as chornatas de treballo que con o paso d'o tiempo s'han convertito en cancions populars cantatas en reunions y cenas d'amigos y grupos corals. Ye especialment popular en as localidaz y comarcas d'a costa basca, y por o dialecto d'o basco que se i fa servir, fácil que l'orichen ye a costa de Guipuzcua.

As parolas d'a canción son d'autor desconoixito y siguen uns versos fixos que son comuns en a la mas gran part d'as versions de dita canción, encara que con o paso d'o tiempo li han adhibito nuevos versos, que varían seguntes a versión d'o cantaire u colla que lo canta.

## Letra

## Referencias


## Vinclos externos
*  Ascuitar version d'a canción "Kapitain pilotu" d'o grupo Marinelak d'a localidat costera de Mutriku 
*  Ascuitar version d'a canción "Kapitain pilotu" d'a Choven Orquesta d'o Conservatorio de Leioa
Scots Wha Hae

**"Scots Wha Hae"** (en anglés *Scots, Who Have*, en gaelico escocés *Brosnachadh Bhruis*, en aragonés *Escoceses, que tenez*) ye una canción y himno patriotico d'Escocia. Ye escrito en escocés. Mientres bels sieglos estió o himno nacional d'este pais, manimenos a día de huei l'han substituyiu os himnos "Scotland the Brave" y "Flower of Scotland".

A letra d'a canción ye basata en un poema escrito en 1793 por o poeta y escritor escoces Robert Burns, en o que se narra como o rei escoces Robert the Bruce animo a sus hombres pronunciando un suposato discurso antes de la Batalla de Bannockburn.

## Letras

## Veyer tamién
* Scotland the Brave
* Flower of Scotland

## Vinclos externos
* Escuitar ''Scots Wha Hae'' (primera version)
* Escuitar ''Scots Wha Hae'' (segunda version)
* Escuitar ''Scots Wha Hae'' (tercera version)
* Escuitar ''Scots Wha Hae'' tanyita con gaita
Lo vi de Batea

**"Lo vi de Batea"**, (en aragonés *Lo vin de Batea*) ye una canción de lo grupo musical tortosina Quico el Célio, el Noi i el Mut de Ferreries, que no gosa faltar en las actuacions d'este grupo, razón por la cual ye una canción celebre en las Tierras de l'Ebro, Matarranya y nord de la Castellón. En las actuacions de lo Quico el Célio, el Noi i el Mut de Ferreries demandan a belún de lo publico que beba vin d'un barral mientres la cantan.

Representa un eixemplo de canción de tabierna moderna en linia con atras cancions catalanas como *[[Brindem per Hipòcrates]]* u d'atros países de lo sud d'Europa como *[[In vino veritas (canción croata)|In vino veritas]]* (una clapa dalmata de Croacia) u *[[Bun îi vinul ghiurghiuliu]]* (Rumanía).

## Letra
La letra presenta diferents variants d'alcuerdo con la improvisación que se fa en cada actuación. Una part prou constant y gravata en lo disco ye:

## Vinclos externos
*''Lo vi de Batea'' en una actuación en Cambrils
We're No Awa' Taw Bide Awa'

**"We're No Awa' Taw Bide Awa"**' (en anglés *We're No Away To Stay Away*, en aragonés literalment *No semos luent d'estar luent*) ye una canción tradicional d'Escocia. Se tracta d'una d'as muitascantas de despedita tipicas d'Escocia y Irlanda, cantatas entre amigos u en ambient relaxato d'os pubs.

O títol ye escocés encara que a canción gosa cantar-se en anglés, metendo entre meyo d'a letra parolas en escocés.

## Lletra
Bis:
For we're no' awa' tae bide awa',
For we're no' awa tae le'e ye,
For we're no' awa' tae bide awa',
We'll aye come back an' see ye.

As I gaed doon by Wilsontoon
I met auld Johnnie Scobbie,
Says I to him will ye hae a hauf,
Says he, "Man! That's my hobby."

(Bis)

So we had a hauf an' anither hauf,
And then we had anither,
When he got fou' he shouted:
"Hoo!
It's Carnwath Mill for ever."

(Bis)

We wandered doon the street again
We cleekit unco cheery,
When John got hame his wife cried shame,
I see you're enjoyin' your hobby.

(Bis)

Of a' the friens that ere I kenned,
There's nane like Johnnie Scobbie,
His hert is leal, he's true as steel,
An' a hauf is aye his hobby.

(Bis)

So whenever friendly friens may meet,
Wherever Scots foregather,
We'll raise our gless, we'll shout
Hurroo,
It's Carnwath Mill for ever.

## Vinclos externos
* Escuitar a version d'o cantant Kenneth McKellar d'a canción ''We're No Awa' Taw Bide Awa'' 
* Escuitar a version d'o cantant Andy Stewart d'a canción ''We're No Awa' Taw Bide Awa'' 
* Escuitar a version d'o grupo The Corries d'a canción ''We're No Awa' Taw Bide Awa'' 
* Escuitar a versión en piano d'a canción ''We're No Awa' Taw Bide Awa'' 
* Letras d'a canción ''We're No Awa' Taw Bide Awa''
Romeu

**Romeu** ye un antroponimo d'orichen latín y en a val d'Ebro se convertió en un apelliu común. Como palabra patrimonial y con femenín regular a suya forma femenina ye **Romeua** u **Romeva**. A suya etimolochía y significau orichinal son subchectos a polemica, pero as principals interpretacions se decantan por "qui fa pelegrinache a Roma", "qui fa una romería", "pelegrín" u simplament "habitant de Roma".

## Variants
"Romeu" deriva d'o latín *ROMAEUS* u *ROMEUS*. En os textos medievals s'escribiba *Romeu* en muitas ocasions. En os textos relativos a la Unión Aragonesa y en as actas d'as Corz d'Aragón trobamos muita chent celebre en ixos tiempos con o nombre "Romeu". Bi heba un procurador de Zaragoza dito *Romeu de Berbebal*. 

Manimenos en atros textos, talment por influencia d'a ortografía u a pronunciación castellana tamién s'escribiba *Romeo*, que ye a forma como huei se troba l'apelliu que en deriva. L'apelliu *Romeo* ye muito común en lugars como Pradejón (Rioja Baixa) y Escatrón (Ribera Baixa d'Ebro), y lo tien por eixemplo l'actriz escatronera Sara Mora Romeo.

Tampoco no ye mica estranio de veyer a forma *romeo* en textos navarros y aragoneses con o significau de *[[pelegrín]]*:

En l'aragonés d'as comunidaz aragonesas y o que s'escribiba en o Reino de Valencia, (ye dicir en o sud y o sud-ueste de l'aria orichinal de l'aragonés), s'ha puesto documentar as formas *Romeyo* y *Romeya*, que s'orichinarían a partir d'a forma converchent con o castellano *Romeo*, y que podrían estar hipercorreccions.

En o "*[[Libro d'a manifestación d'o morabetín d'as aldeyas d'a ciudat de Daroca]]*", de 1373 figura chent con nombre *Romeyo* en Torre los Negros y en Las Cuevas de Portal Rubio, y en os contos cuaternaus en Teruel y a Comunidat de Teruel en 1384-1387, tamién y mesmo como apelliu, estando visible a forma femenina *Romeya*. En os dos casos bi ha indicios que fuesen hipercorreccions, porque en o primer libro veyemos *Soreyano* ("Soriano"), y en o segundo *Mareya* ("María"). En caso de pronunciar-se realment a -y- epentetica, no se representa en a ortografía actual proposata por l'Academia de l'Aragonés y s'escribiría *Romeo* y *Romea*.

## Referencias
Gernika (marcha funebre)

**"Gernika"** ye o títol d'una marcha funebre composada por o compositor Pablo Sorozabal entre os anyos 1966-1976. As parolas en basco fuoron escritas por o escritor Nemesio Etxaniz. A marcha funebre fue composada con enchaquia d'o Bombardeyo de Guernica en 1937. A marcha funebre ye basada principalment en a musica tradicional basca, razon por a cual o txistu ye fundamental en esta obra musical.

## Vinclos externos
* Escuchar la marcha funebre ''Gernika''
Bertolomeu

**Bertolomeu** u **Bertomeu** ye un antroponimo d'orichen arameu que significa "fillo de Talmai", ye dicir "fillo de Ptolomeu". Como parola patrimonial y con femenín regular a suya forma femenina ye **Bertolomeua** u **Bertolomeva**.

## Variants
A forma "Bertolomeu" ye un nombre que se troba muito a sobén en os textos medievals, por eixemplo en os fogaches, como o de 1495. O femenín "Bertolomeua" u "Bertolomeva" se troba tamién en textos medievals de Zaragoza y d'a val de l'Ebro, por eixemplo en os textos d'as confrairías de Zaragoza.

En textos medievals podemos veyer-lo escrito tamién como *Bartolomeu*, *Bertolomé*, por una traza de simplificar o diftongo tipica de l'aragonés, mas que mas d'a mitat occidental, visible en l'adverbio quantitativo *pro* (*prou* en a mitat oriental), *Pirinés* (*[[Pireneus]]*), *pre*, *[[Casterló]]*, etcetera.

A forma femenina de l'antroponimo presentaba a forma *Bartolomeya* en l'aragonés d'as comunidatz aragonesas (sud y sud-ueste d'Aragón). Bi ha indicios que ye una hipercorrección, porque leyemos tamién en o mesmo libro *Mareya* ("María"). En caso de pronunciar-se realment a -y- epentetica, no se representa en a ortografía actual proposata por l'Academia de l'Aragonés y s'escribiría *Bartolomea*.

Entre os hipocoristicos de "Bertolomeu" tenemos *Tomeu*.

### Variants en atros idiomas

## Referencias
San Giorgio a Cremano

**San Giorgio a Cremano** (*San Giorgio a Cremano* en napolitán, *San Giorgio a Cremano* en italiano y oficialment) ye una localidat y comuna italiana d'a rechión de Campania, en a provincia de Nápols. D'antis mas, fació parte de l'antigo reino de Nápols y d'a Corona d'Aragón y dimpués d'o reino d'as Dos Sicilias antes d'a suya incorporación enta o reino d'Italia.

A suya población ye de 47.244 habitants (2010), en una superficie de 4,11 km², con una densidat de población d'11.494,89 hab/km².

## Cheografía
A localidat de San Giorgio a Cremano se troba situata a 56 metros d'altaria sobre o livel d'a mar.

O suyo termin municipal muga con as comunas d'Ercolano, Nápols, Portici y San Sebastiano al Vesuvio.

## Administración
### Alcaldes

## Vinclos externos

* Pachina web oficial municipal de San Giorgio a Cremano.

## Referencias
Mateu

**Mateu** ye un antroponimo d'orichen hebreu. Como parola patrimonial y con femenín regular a suya forma femenina ye **Mateua** u **Mateva**. O suyo significato ye "regalo de dios".

## Variants
En o "*[[Libro d'a manifestación d'o morabetín d'as aldeyas d'a ciudat de Daroca]]*", de 1373 figura chent con nombre *Mateyo* en Lagueruela, Fuent Frida, Allueva, Cuevas de Portalrubio, Cervera de Pancrudo, Alpenyés, Cosa, Barrachina, Nueros, Cuenca Buena, Lechago, Navarret, Fuents Claras, Mont-reyal, Villafranca, Cingla, Tornos, Luco de Xiloca y Burbaguena, y *Mateya* en Calamocha y Blancas.

As formas *Mateyo* y *Mateya* s'orichinarían a partir d'as formas converchents con o castellano *Mateo* y *Matea*/*Matía*, y ye posible que a -y- epentica siga una hipercorrección, porque en o "*Libro d'a manifestación d'o moraberín d'as aldeyas d'a ciudat de Daroca*" veyemos escrito l'apellito *Soriano* como *Soreyano*; en atros textos escritos en aragonés d'as comunidaz aragonesas mos trobamos hipercorreccions pareixitas (*Mareya* en cuenta de *María*). En caso de pronunciar-se a -y- epentica n'estos casos como *Mateya* y *Romeya* tampoco no se representa en a ortografía actual proposata por l'Academia de l'Aragonés y s'escribiría *Mateo* y *Matea*, porque no ye o caso de succeder a una -d- u -g- que ha desapareixito como en *creyer* u *leyal*.

## Variants en atras luengas

## Referencias
Ken Russell

**Ken Russell** (*Henry Kenneth Alfred Russell*), naixiu de Southampton (Hampshire, Anglaterra) o 3 de chulio de 1927 y muerto en Londres (Anglaterra) o 27 de noviembre de 2011, estió un director cinematografico y actor britanico, activo en o cine britanico dende meyaus d'os anyos 1950 y con cuantos premios recibius mientres a suya carrera cinematografica.

D'entre a suya filmografía, se puet citar bellas cintas, como *[[Women in Love (cinta)|Women in Love]]* (1969, con Alan Bates, Oliver Reed, Glenda Jackson, Jennie Linden y Eleanor Bron), *[[The Devils (cinta)|The Devils]]* (1971, con Oliver Reed, Vanessa Redgrave, Dudley Sutton, John Woodvine y Gemma Jones), *[[Tommy (cinta)|Tommy]]* (1975, con Ann-Margret, Oliver Reed, Roger Daltrey, Tina Turner, Elton John, Eric Clapton, Keith Moon, Paul Nicholas, Jack Nicholson y Robert Powell) u *[[Altered States]]* (1980, con William Hurt, Blair Brown, Bob Balaban, Charles Haid, Thaao Penghlis y Drew Barrymore).

## Se veiga tamién
* Cintas interpretadas por Ken Russell.

## Vinclos externos

*  Ken Russell en Internet Movie Database.

## Referencias
Metamorfismo

O **metamorfismo** ye o conchunto de procesos cheolochicos de transformación mineral y escructural d'una roca en estato solido como respuesta a condicions fisicas diferents d'as que bi habió en l'inte de formación suya.

Por definición o concepto de metamorfismo excluye os procesos de fusión y disolución, y si existen son secundarios. O metamorfismo ye un proceso en o que cambía a composición mineral pero no cambía a composición quimica: ye un proceso isoquimico en o que os mesmos elementos s'ordenan en diferents rez cristalins u diferents especies minerals. Manimenos os fluyitos d'as rocas sedimentarias como l'augua y o dioxido de carbonio pueden escapar en una fase fluyida.

Os achents que causan o cambio mineral u estructural son a presión y a temperatura. A presión puet ser una presión adrezata, que se suma a la presión litostatica. A temperatura puet relacionar-se con una actividat magmatica, que se suma a lo gradient cheotermico.

D'esta traza o soterramiento influye en a presión (por o peso d'os materials que bi ha dencima que fan augmentar a presión litostatica y por o gradient cheotermico), influindo en a presión tamién l'actividat orochenica, y en a temperatura tamién l'actividat magmatica. Dende l'inte que a teoría d'a tectonica de placas ha puesto explicar os procesos d'orochenesi, de magmatismo, y a subsidencia de bellas cuencas sedimentarias, tamién ha puesto explicar o metamorfismo con diferents modelos d'ambients metamorficos en o marco de beluns d'os contactos entre placas.
 
S'ha definito diferents tipos de metamorfismo. Os tipos basicos que figuran en totas as clasificacions son o metamorfismo de contacto y o metamorfismo rechional. A tectonica de placas explica a distribución de cualques tipos de metamorfismo. Bi ha un metamorfismo rechional en orochens de subducción, un metamorfismo rechional en orochens de colisión, un metamorfismo de fondón oceanico, y atros tipos de metamorfismo mes local que se relacionan con estructuras que pueden estar condicionada por o movimiento d'as placas litosfericas (metamorfismo de soterramiento, dinamometamorfismo, metamorfismo de contacto, metamorfismo hidrotermal).

O metamorfismo no conduce siempre a la formación de rocas metamorficas. Bi ha rocas sedimentarias sozmesas a metamorfismo de grau baixo en as que no s'han formato minerals petrocheneticos definidors d'un ambient metamorfico y que no pueden considerar-sen metamorficas encara que tiengan estructuras de metamorfismo como a esquistosidat. Por o contrario, un intenso metamorfismo conduce a la fusión (anatexia), y formación de magmas que dimpués d'una lenta cristalización formarán rocas nuevas clasificables como plutonicas ("ultrametamorfismo").

## Referencias

## Bibliografía
* Francisco Anguita Virella, Fernando Moreno Serrano: *Procesos Geológicos Internos*. Editorial Rueda. Madrit 1991

## Veyer tamién
*Roca metamorfica
*Tectonica de Placas
*Orochenesi
Ridley Scott

**Ridley Scott**, naixiu de South Shields (Tyne y Wear, Anglaterra) o 30 de noviembre de 1937, ye un director cinematografico y productor cinematografico britanico, activo en o cine britanico dende meyaus d'os anyos 1960 y con cuantos premios recibius mientres a suya carrera cinematografica.

D'entre a suya filmografía, se puet destacar bellas cintas, como *[[Alien]]* (1979, con Tom Skerritt, Sigourney Weaver, Veronica Cartwright, Harry Dean Stanton, John Hurt, Ian Holm y Yaphet Kotto), *[[Blade Runner]]* (1982, con Harrison Ford, Rutger Hauer, Sean Young, Edward James Olmos y Daryl Hannah), *[[Thelma & Louise]]* (1991, con Susan Sarandon, Geena Davis, Harvey Keitel, Brad Pitt, Michael Madsen y Christopher McDonald), *[[Gladiator (cinta de 2000)|Gladiator]]* (2000, con Russell Crowe, Joaquin Phoenix, Connie Nielsen, Oliver Reed, Derek Jacobi, Djimon Hounsou, Ralf Möller y Richard Harris) u *[[Black Hawk Down (cinta)|Black Hawk Down]]* (2001, con Josh Hartnett, Eric Bana, Ewan McGregor, Tom Sizemore, William Fichtner y Sam Shepard).

## Se veiga tamién
* Cintas dirichidas por Ridley Scott.
* Cintas producidas por Ridley Scott.

## Vinclos externos

*  Ridley Scott en Internet Movie Database.
San Petrike dantza

**"San Petrike dantza"**, **"Xan Petrike dantza"**, **"Jean Petike dantza"** (*O baile de Sant Pedro*) ye un dance basco orichinario d'Iparralde y Baztan. Tamién lo bailan en o Biarn, on li dicen *Lepetike danse*. O nombre podría derivar d'a denominación d'o popular baile francés *Jeant Petit qui danse* ("Chuan o chicot qui baila".

En o Baztan ye dito **"Ipurdi dantza"**, significa *O Baile d'o Trasero* (literalment *Baile d'o Cul*), ya que en un inte d'o baile os danzants s'acachan y tocan o suelo con o trasero.

En l'anyo 1991 o grupo de folk Oskorri publicó este dance adintro d'o suyo disco *[[Hi ere dantzari]]* ("Tu tamién bailando").

## Coreografia
Ye un chuego clasico en o que se van acumulando nuevos movimientos u figuras dimpués de cada repetición de pasos d'o dance feitos, rematando cuan ya s'haigan incorporato toz os movimientos conoixitos.

A coreografía se distingue en dos parz: primero a part que se baile, y dimpés un chuego on se va tocando o suelo con diferents parz d'o cuerpo (piez, didos, chinollos, codos, orellas, cul...), pa rematar a la fin o baile con una voltereta ("itzulipurdi").

Os danzaires, mientres bailan, cantan a siguient canción en basco:

*Sortik*** (en el basco d'a versión orichinal) / *Zutik* (en la version de Oskorri y en euskara batua) = En piet.

## Referencias


## Vinclos externos
* Versión en directo d'o grupo de folk Oskorri de San Petrike dantza (versión de concierto)
* Versión d'o grupo de folk Oskorri de San Petrike dantza (versión estudio)
* Ensayo de San Petrike dantza d'o grupo de danza Berbalagun de Galdakao
* Baile multitudinario de San Petrike dantza en o campo de futbol de Sondika mientres o Dantzari Eguna 2009
* San Petrike dantza en directo d'o grupo de ninos 
* San Petrike en directo d'o grupo d'os lugars de Lezaun Abarzuza en Tierra Estella, Navarra
Metamorfismo de contacto

O **metamorfismo de contacto** ye una forma de metamorfismo d'alta temperatura y presión por un regular baixa que se produce cuan un magma entra en contacto con una roca a menor temperatura ("roca encaixant"), con uns minerals susceptibles de recristalizar a la temperatura resultant d'o contacto.

O magma ha de tener prou capacidat calorifica pa poder puyar a temperatura de l'arredol y mantener-la asinas mientres bels millons d'anyatas, d'astí que o metamorfismo de contacto vaiga asociato a plutons de mida meya u gran. Os plutons chicoz no gosan producir metamorfismo de contacto. O metamorfismo de contacto ye ligato a sobén a los granitos d'os nivels altos d'os orochens.

Una caracteristica común d'o metamorfismo de contacto son as auriolas metamorficas concentricas arredol d'o plutón, en as que veyemos una succesión de minerals que van apareixendo a cierta distancia d'o plutón y desapareixen substituyius por atros, indicadors d'una temperatura cada vegata menor: s'han definito como minerals éndiz a sillimanita, andalucita, biotita y clorita.

Rocas tipicas d'o metamorfismo de contacto son as cornianas. Os márbols y as cuarcitas tamién pueden formar-sen en o metamorfismo de contacto d'as calsineras y piedras panals respectivament. Manimenos en o metamorfismo de contacto d'as calsineras tamién pueden formar-sen skarns en una variant especial de metamorfismo de contacto dita metasomatismo en a que cambia a composición.

## Metamorfismo de contacto en os Pireneus

En a Val de Tena bi ha representación d'o metamorfismo de contacto por a presencia d'un gran batolito de rocas graniticas. As rocas calsineras encaixants recristalizoron y se convertioron en cornianas y márbols como os d'a punda Alta de Pondiellos (Os Infiernos) u a Comachibosa.

Muitas cuarcitas d'o Pireneu axial son producto d'o metamorfismo de contacto asociato a los batolitos de rocas graniticas.

As losetas con "moscas" (andalucita) de l'alto Ara tamién son un eixemplo tipico de metamorfismo de contacto.

## Referencias

## Bibliografía
*Francisco Anguita Virella, Fernando Moreno Serrano. *Procesos Geológicos Internos*. Editorial Rueda. Madrit 1991
Godaleta dantza

***Godaleta dantza*** u ***Godalet dantza*** (en aragonés *dance de Godaleta* u *dance de Godalet*) ye un dance basco orichinario de Sola. A sobén iste dance gosa bailar-se chunto con atros dances mientres as Mascaratas de Sola.

Mientres iste dance os danzaires gosan danzar por turnos arredol d'un vaso de vin, rozando o vaso con cada paso de baile conseguindo a mayoría d'as vegatas que o contenito d'o vaso no se derrame y en rematar cada turno se gosa dar un blinco y meter-se dencima d'o vaso sin que iste se crebe.

## Vinclos externos
* Godaleta dantza bailato por os dantzaris d'Añorga.
* Godaleta dantza bailato por dantzaris de Sola.
* Godaleta dantza bailato en as carreras de Barakaldo.
* Godaleta dantza bailato en as carreras d'Arrieta.
* Godaleta dantza bailato en o Festival de Danza de Colunga de 2007 en Asturias.
Rechions historicas de Rumanía

Historicament, o territorio de l'actual Rumanía correspondeba a las siguients rechions:

***[[Dobrucha]]**
**Dobrucha Septentrional
**Dobrucha Meridional u Quadrilatero de Silistra (*[[Cadrilater]]*)
***[[Moldavia (rechión historica)|Moldavia]]**
**Moldavia de l'ueste 
**Besarabia
**Buchac
**Bucovina
***[[Transilvania]]**
**Transilvania propiament dita
**Banato (tamién parte d'a rechión historica de Partium)
**Crişana (tamién parte d'a rechión historica de Partium)
**Maramureş (tamién parte d'a rechión historica de Partium)
***[[Vlaquia]]**
**Muntenia
**Oltenia

## Veyer tamién

*Organización territorial de Rumanía
Bun îi vinul ghiurghiuliu

**"Bun îi vinul ghiurghiuliu"** ye canción tradicional en rumano composata por Maria Tănase que dimpués han versionato diferents cantaires y grupos de Rumanía y Republica de Moldavia de gran renombre como Mădălina Manole, Oana Cătălina Chiţu y recientment o grupo moldavo Millenium. Cuasi siempre la cantan mullers artistas en cuenta d'artistas masculins, y a vegatas con parolas mal pronunciatas imitando l'efecto produciu por o vin en a parla.

Representa un eixemplo de canción de tabierna u dedicata a lo vin en linia con cancions de países mediterranios y d'o sud d'Europa como *[[Lo vi de Batea]]* (Tierras de l'Ebro de Catalunya) u *[[In vino veritas (canción dalmata)|In vino veritas]]* (Dalmacia, en Croacia).

## Letra
{|border="0" cellpadding="2"
|- valign="top"
|
(orichinal en rumano)

Bun îi vinul ghiurghiuliu
Cules toamna prin târziu
Mai pe brumă, mai pe-omăt
Mult mai beu şi nu mă-mbăt

M-am jurat că n-oi mai be
Dar eu nu mă pot ţâne
Bun îi vinul, bine-mi place
Nu ştiu viei ce i-oi face

Vinişor de poamă rară
Se suie-n cap făr' de scară
Vinişor de boghi verzi
Face pe om de nu-l vezi

Bun îi vinul şi gustos
Când îl bei cu om frumos
Dar de-l bei cu om urât
Se opreşte vinu-n gât.

## Vinclos externos
*Versión d'o grupo moldava "Millenium" cantata en directo o 24 d'aviento de 2010
Conflicto arabe-israelín

O **conflicto arabe–israelín** (en arabe الصراع العربي الإسرائيلي; hebreuהסכסוך הישראלי-ערבי) fa referencia a las tensions politicas y hostilidaz entre os pueblos arabes y as comunidaz chudievas d'Orient meyo. O modernos conflicto arabe-israelín prencipió con o renacimiento d'o sionismo y d'o nacionalismo arabe en zaguerías d'o sieglo XIX, y s'intensificó con a creyación d'o moderno Estato d'Israel en 1948. O territorio, reclamato por os chudieus como a patria historica ye tamién reclamato por o movimiento panarabe como perteneixient historicament y actual a os arabes palestins, y en un sentito panislamico, como parti d'os territorios musulmans.

O conflicto, que prencipió como un conflicto politico y nacionalista arredol d'a disputa territorial dimpués d'a caita de l'Imperio Otomán, s'ha tornato con o paso d'os anyos en un conflicto a gran escala entre arabes y israelins mas que un conflicto local palestín-israelín.

## Bibliografía
* Bethell, N. (1979): *The Palestine Triangle*. Londres.
* Cohen, Michael J. (1982): *Palestine and the Great Powers, 1945-1948*. Princeton, NJ.
* Fraser, T.G. (2005): *The Arab-Israeli Conflict*. Palgrave McMillan.
* Krämer, Gudrun (2006): *Historia de Palestina. Desde la conquista otomana hasta la fundación del Estado de Israel*. Madrid. ISBN 978-84-323-1274-8.
* Rogan, E. y Shlaim, A. (2001): *The War for Palestine. Rewriting the History of 1948*. Cambridge.
* Snetsinger, John (1974): *Truman, the Jewish Vote and the Creation of Israel*. Stanford, CA.
## Referencias

## Vinclos externos

*  ''Documentos de las Naciones Unidas relativos a la Cuestión de Palestina''.